Мы махуэхэм
ЩэкIуэгъуэм и 17, щэбэт
Философием и дунейпсо махуэщ
Студентхэм я дунейпсо махуэщ
Сабий мылъхуэсхэм я дунейпсо махуэщ
Урысейм щагъэлъапIэ уполномоченнэ участковэхэм я махуэр
Азербайджаным и гуфIэгъуэщ — лъэпкъ къэщIэрэщIэжыныгъэм и махуэр ягъэлъапIэ
Армением щагъэлъапIэ дзэ-медицинэ лэжьакIуэм и махуэр
Къыргъыз кином и махуэщ
1757 гъэм Сенатым унафэ къищтащ Петербург къалэм Императорым ХудожествэхэмкIэ и академие (иджыпсту Урысейм ХудожествэхэмкIэ и академиещ) къыщызэгъэпэщыным теухуауэ.
1800 гъэм США-м и Конгрессыр япэ дыдэу Вашингтон щызэхуэсащ.
1855 гъэм Шотландием щыщ Ливингстон Давид Африкэм псыкъелъэ абрагъуэ зэрыщыIэр къихутащ икIи а зэманым Инджылызым и пащтыхь гуащэу щыта Викторие и цIэр абы фIищащ.
1869 гъэм Суэц кIэнауэм (Мысыр) кхъухьхэр щызекIуэу хуежьащ.
1920 гъэм Бгырыс АССР-р къызэрагъэпэщащ.
1948 гъэм Санкт-Петербург деж, афIэкIа псым иритемыхьэну, щагъэуващ «Аврора» кхъухь цIэрыIуэр.
1970 гъэм «Луна-17» автоматическэ станцым Мазэм тригъэуващ «Луноход-1» езырызекIуэ аппаратыр.
1978 гъэм СССР-м хэIущIыIу ищIащ нейтроннэ бомбэм и лъэщагъыр къызэрипщытам теухуа хъыбарыр.
1991 гъэм Македоние Республикэм и конституцэр къащтащ. Абы ипкъ иткIэ ар зи щхьэ и унафэ зыщIыж къэрал щхьэхуит хъуащ.
Совет кинорежиссёр цIэрыIуэ, СССР-м и цIыхубэ артист, Сталиным и цIэр зезыхьэу щыта саугъэтыр хэнейрэ зрата Пырьев Иван къызэралъхурэ илъэси 117-рэ ирокъу.
Комментатор цIэрыIуэ, актёр, Куржым и цIыхубэ артист Махарадзе Котэ (Константин) къызэралъхурэ илъэс 92-рэ ирокъу.
Урысей журналист, тхакIуэ цIэрыIуэ, СССР-м и Къэрал саугъэтыр зрата Овчинников Всеволод и ныбжьыр илъэс 92-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 5 — 8, жэщым градуси 2 — 3 щыхъунущ.
ЩэкIуэгъуэм и 18, тхьэмахуэ
Гъуэгухэм къыщыхъу насыпыншагъэхэм хэкIуэдахэр ягу къыщагъэкIыж дунейпсо махуэщ
Латвием и щхьэхуитыныгъэм и махуэщ
1699 гъэм Пётр Езанэм къыдигъэкIащ дэтхэнэ цIыху щхьэхуитми дзэм къулыкъу щищIэну Iэмал зэрыратым теухуа унафэ.
1775 гъэм Урысейм и гуэшыкIэщIэм теухуа унафэ къыдэкIащ — щIыналъэ 50 гуэша хъуат.
1842 гъэм Урысейм и император Николай Езанэм Iэ щIидзащ Нева псым япэ лъэмыжыр телъхьэным теухуа унафэм.
1866 гъэм Къэбэрдейм мэкъумэшыщIэхэр пщылIыпIэм щрагъэкIащ.
Къэрал, жылагъуэ лэжьакIуэ, политик цIэрыIуэ, 1956 — 1985 гъэхэм КъБР-м и УнафэщIу щыта Мэлбахъуэ Тимборэ къызэралъхурэ илъэси 101-рэ ирокъу.
Совет футболист икIи гъэсакIуэ, СССР-м щIыхь зиIэ и тренер Бесков Константин къызэралъхурэ илъэс 98-рэ ирокъу.
Кинорежиссёр цIэрыIуэ, сценарийхэр зытх, СССР-м и цIыхубэ артист Рязанов Эльдар и ныбжьыр илъэс 91-рэ ирокъу.
Тхыдэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ Тыгъуэн Рашад къызэралъхурэ илъэс 90 ирокъу.
Журналист, тхакIуэ, АР-м щэнхабзэмкIэ щIыхь зиIэ и лэжьакIуэ Багъ Нурбий къызэралъхурэ илъэс 81-рэ ирокъу.
Композитор, АР-м щэнхабзэмкIэ щIыхь зиIэ и лэжьакIуэ Натхъуэ Жанхъуэт и ныбжьыр илъэс 77-рэ ирокъу.
Композитор, УФ-м, АР-м, КъБР-м, КъШР-м я цIыхубэ артист, Абхъаз Республикэм щIыхь зиIэ и артист, АР-м и Къэрал саугъэтым и лауреат Нэхей Аслъэн и ныбжьыр илъэс 75-рэ ирокъу.
УФ-м и ХъумапIэ банкым и IуэхущIапIэу Къэбэрдей-Балъкъэрым щыIэм и унафэщI, УФ-м щIыхь зиIэ и экономист Урысбий Хьэмидбий и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 11, жэщым градуси 2 щыхъунущ.
ЩэкIуэгъуэм и 19, блыщхьэ
ЦIыхухъухэм я дунейпсо махуэщ
Урысей Федерацэм и Ракетэдзэхэмрэ артиллериемрэ я махуэщ
Белоруссием и Ракетэдзэхэмрэ артиллериемрэ я махуэщ
1765 гъэм Польшэм къыщызэIуахащ япэ драмэ театрыр.
1819 гъэм Испанием и къалащхьэ Мадрид къыщызэIуахащ Прадо музейр. Иджыпсту ар дуней псом щынэхъ къулей галереехэм ящыщщ.
1824 гъэм Санкт-Петербург къалэм абы и тхыдэм щынэхъ ин дыдэ псыдзэр щIэуащ. ЦIыху 208-рэ хэкIуэдат абы щыгъуэ, унэ 462-рэ зэтрикъутат, 3681-м зэранышхуэ хуэхъуат.
1941 гъэм ЗыхъумэжыныгъэмкIэ Налшык комитетым Къэбэрдей-Балъкъэр шууей дивизэр къызэгъэпэщыным теухуа унафэ къищтащ.
1942 гъэм советыдзэхэр Сталинград деж щебгъэрыкIуэу хуежьащ икIи къалэр хуит къэщIыжыным хуэунэтIа зауэшхуэм щIидзащ. Ар екIуэкIащ 1943 гъэм мазаем и 2 пщIондэ.
1942 гъэм Къэбэрдей-Балъкъэрым щыщ Ново-Ивановкэ къуажэм фашистхэм щхьэпылъэ щащIащ партизанкэ Козуб Шурэ.
Япэ урыс еджагъэшхуэ, Петербург щIэныгъэхэмкIэ и академием и япэ академик, зи жэрдэмкIэ 1755 гъэм Москва университетыр къызэIуаха Ломоносов Михаил къызэралъхурэ илъэс 307-рэ ирокъу.
Совет политик, «урысейпсо старостэу» къалъытэу щыта Калинин Михаил къызэралъхурэ илъэси 143-рэ ирокъу.
Зауэмрэ фашизмэмрэ я бийуэ щыта нэмыцэ тхакIуэ цIэрыIуэ Зегерс Аннэ (и цIэ-унэцIэ дыдэр — Радваньи Нетти) къызэралъхурэ илъэси 118-рэ ирокъу.
Индием щыщ политик, къэрал лэжьакIуэ, абы и премьер-министру щыта Ганди Индирэ къызэралъхурэ илъэси 101-рэ ирокъу.
Дуней псом Iэпщэрыбанэ спорт лIэужьыгъуэмкIэ и чемпион ХьэкIырэ Атмир и ныбжьыр илъэс 33-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 6 — 7, жэщым 1 градус щыхъунущ.
